OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

tel. 035/447-326, fax: 035/407-420

KLASA: 003-06/18-01/03

URBROJ: 2178/01-17-18-03

U Slavonskom Brodu, 1. ožujka 2018. godine

ZAPISNIK

sa sedme (7) sjednice Školskog odbora Obrtničke škole Slavonski Brod održane

dana 1. ožujka 2018. godine s početkom u 18:15 sati u Maloj sali Obrtničke škole

Slavonski Brod

Predsjednik Školskog odbora Obrtničke škole Slavonski Brod Krešimir Grubanović sazvao je današnju sjednicu Školskog odbora. Pozdravio je sve prisutne te utvrdio da su na sjednici nazočni slijedeći članovi Školskog odbora: Mirela Đaković, Dubravka Pracny, Ante Cvitković, Mihaela Deanović, Danijela Petrović, Krunoslav Ravnjak i sam predsjednik Krešimir Grubanović. Na sjednici su nazočni svi članovi Školskog odbora, odnosno postoji potreban broj članova za pravovaljano odlučivanje. Sjednici su nazočni i ravnatelj Josip Miklaušić, prof. i tajnica Ankica Lopojda. Predsjednik je predložio slijedeći

dnevni red:

1. Usvajanje zapisnika sa šeste (6) sjednice Školskog odbora Obrtničke škole Slavonski Brod

2. Donošenje Odluke o imenovanju ravnatelja Obrtničke škole Slavonski Brod

3. Različito

Predloženi dnevni red za današnju sjednicu Školskog odbora jednoglasno je usvojen.

Ad 1)

Pod prvom točkom dnevnog reda predsjednik Krešimir Grubanović pozvao je članove Školskog odbora da se izjasne o prihvaćanju zapisnika sa prethodne šeste (6) sjednice. Zapisnik sa šeste (6) sjednice Školskog odbora Obrtničke škole Slavonski Brod dostavljen je svim članovima uz poziv na današnju sjednicu. Budući da nije bilo primjedbi na zapisnik jednoglasno je donesena slijedeća

Odluka

usvaja se Zapisnik sa šeste (6) sjednice Školskog odbora Obrtničke škole Slavonski Brod, Vladimira Nazora 9 , 35 000 Slavonski Brod, održane dana 1. veljače 2018. godine

Ad 2)

Predsjednik je pozvao tajnicu Škole da pojasni drugu točku dnevnog reda. Tajnica navodi da je Zahtjev za davanje prethodne suglasnosti za imenovanje ravnatelja Škole uz svu potrebnu dokumentaciju dostavljen u Ministarstvo znanosti i obrazovanja dana 6. veljače 2018. godine, te je predočila poštansku povratnicu. Budući da ministrica znanosti i obrazovanja nije uskratila traženu suglasnost, sukladno članku 127. stavku 5. Zakona o odgoju i obrazovanju u osnovnoj i srednjoj školi smatra se da je suglasnost dana. Slijedom navedenog, a sukladno odredbi članka 127. stavak 6. Zakona o odgoju i obrazovanju u osnovnoj i srednjoj školi te članku 81. stavku 3. Statuta Obrtničke škole Slavonski Brod, Školski odbor je dužan po isteku roka za davanje suglasnosti, u roku 15 dana donijeti odluku o imenovanju ravnatelja. Nakon kraće diskusije donesena je slijedeća

Odluka o imenovanju ravnateljice Obrtničke škole Slavonski Brod,

Vladimira Nazora 9, 35 000 Slavonski Brod

Anita Holub, profesorica hrvatskog jezika i književnosti, imenuje se ravnateljicom Obrtničke škole Slavonski Brod, Vladimira Nazora 9, 35 000 Slavonski Brod, na vrijeme od pet (5) godina, a s radom će započeti dana 1. travnja 2018. godine.

Predsjednik Školskog odbora Krešimir Grubanović, prof. sklopiti će s ravnateljicom ugovor o radu na određeno puno radno vrijeme na rok od pet (5) godina, sukladno zakonskim propisima.

Ad 3)

Pod točkom različito tajnica navodi da je Škola dana 27. veljače 2018. godine zaprimila zahtjev Anite Holub, prof. za mirovanje ugovora o radu za vrijeme obnašanja dužnosti ravnateljice Obrtničke škole Slavonski Brod, odnosno do isteka mandataNakon kraće diskusije Školski odbor donio je slijedeću

Odluku

 o mirovanju ugovora o radu

Aniti Holub, profesorici hrvatskog jezika i književnosti, imenovanoj za ravnateljicu Obrtničke škole Slavonski Brod, zaposlenoj na neodređeno puno radno vrijeme na radnom mjestu nastavnice hrvatskog jezika sukladno ugovoru o radu na neodređeno puno radno vrijeme odobrava se mirovanje ugovora o radu.

Ugovor o radu na neodređeno puno radno vrijeme iz članka 1. ove Odluke mirovati će do prestanka mandata, odnosno prestanka obavljanja poslova ravnateljice Škole, sukladno članku 128. Zakona o odgoju i obrazovanju u osnovnoj i srednjoj školi. Mirovanje ugovora o radu započeti će dana 1. travnja 2018. godine.

Anita Holub, prof., ima pravo povratka na radno mjesto za koje joj je odobreno mirovanje ugovora o radu u roku trideset (30) dana od dana prestanka obavljanja poslova ravnateljice Škole, u suprotnom joj prestaje radni odnos.

Nadalje, predsjednik Školskog odbora obavijestio je članove Školskog odbora o nadzorima prosvjetne inspekcije u našoj Školi. Pozvao je ravnatelja Josipa Miklaušić, prof. da pojasni razloge dolaska prosvjetne inspekcije u našu Školu. Ravnatelj navodi kako se radi o učeniku koji je i javnosti poznat po bijegu od kuće s prijateljem početkom prvog polugodišta. Njegovo ponašanje je zaista problematično te mu je uz sva nastojanja i uvažavanje od strane Škole, ipak izrečena pedagoška mjera isključenja iz srednje škole s pravom polaganja razrednog ispita. Na tu pedagošku mjeru žalila se majka učenika. Međutim, s navedenom pedagoškom mjerom složila se i prosvjetna inspektorica. Pedagoška mjera opomena pred isključenje izrečena je učeniku prvog razreda na koju su roditelji podnijeli prigovor Ravnatelju zahtijevajući sastanak koji je i održan. Bitno je naglasiti da je pedagoška mjera zaista utjecala na učenika, te da se isti zamjetno popravio u drugom polugodištu.

Ravnatelj Josip Miklaušić, prof. obavijestio je članove Školskog odbora o prestanku radnog odnosa nastavnika računarstva Petra Nakić. Naime, nastavnik je kod nas radio na određeno nepuno radno vrijeme, a sada je dobio posao u drugoj ustanovi na neodređeno puno radno vrijeme. Sukladno članku 114. Zakona o odgoju i obrazovanju u osnovnoj i srednjoj školi Ravnatelj će zaposliti drugog nastavnika računarstva. Članovi Školskog odbora jednoglasno su se složili s odlukom Ravnatelja.

Budući da nije bilo više prijedloga na dnevni red predsjednik Krešimir Grubanović zaključio je sjednicu Školskog odbora u 18:55 sati.

 Zapisnik vodila: Predsjednik Školskog Odbora

Ankica Lopojda, mag.iur. Obrtničke škole Slavonski Brod

 Krešimir Grubanović, prof.